open-index/open-wikipedia-markdown huggingface dataset:
Cupfinalen i fotball 1994/Menn

**Cupfinalen i fotball 1994** var den 87. finalen i rekka av norske meisterskap i fotball for menn. Finalekampen vart spelt 23. oktober 1994 på Ullevaal stadion i Oslo framfor 24&nbsp;524 tilskodarar. Molde Fotballklubb vart norsk meister etter å ha vunne med 3–2 over Ski- og fotballklubben Lyn frå Oslo. Det var Molde FK sin aller fyrste triumf i norsk toppfotball.

### Kampen
Ein grov forsvarstabbe førte til at spissen Jo Tessem i det 9. minutt lette sende Lyn i føringa. Tre minutt seinare utlikna Tarje N. Jacobsen, då etter svakt målvaktsspel. Molde gjekk opp i 2-1 tre minutt før pause, og 3-1 tre minutt etter pausen. Ole Bjørn Sundgot stod bak det fyrste av desse to måla, medan Arild Stavrum glei gjennom Lyn-forsvaret og plasserte ballen mellom føtene til målvakta og i det tome målburet. I det 59. minutt reduserte Jan Derek Sørensen til 2-3 då han plasserte ballen i mål, nede i næraste hjørnet frå 7-8 meters hald.

### Laga
Molde sitt historiske lag bestod av Morten Bakke, Trond Strande, Sindre Rekdal, José Maria Glaria, Knut Anders Fostervold, Ulrich Møller, Tarje Nordstrand Jacobsen, Kjetil Rekdal, Daniel Berg Hestad, Ole Bjørn Sundgot og Arild Stavrum. Tor Gunnar Johnsen erstatta Hestad i det 80. minutt og André Nevstad Jacobsen i det 86. minutt.

**Lyn** mønstra Ståle Oldeide, Thomas Østvold, Thomas Wæhler, Anders Eriksson, Sigbjørn Kolnes, Axel Kolle, Stein Amundsen, Sture Fladmark, Jan Derek Sørensen, Jo Tessem og Tommy Bergersen. Anders Rønnevig kom inn for Bergersen i det 75. minutt og Tom Buer i sluttsekundane for Thomas Østvold.

Terje Singsaas frå Rosenborg BK dømde finalekampen.

## Kjelder
*Arbeiderbladet 24. oktober 1994
Aranđelovac

**Aranđelovac** (kyrillisk Аранђеловац) er ein kommune i distriktet Šumadija i den statistiske regionen Šumadija og vestlege Serbia i Serbia.

## Befolkningsutvikling

## Busetnader
Dei største busetnadane i kommunen er:

## Kjelder
### Referansar





## Bakgrunnsstoff

*
Sørlege og austlege Serbia

**Sørlege og austlege Serbia** er ein av fem statistiske regionar i Serbia. Regionane har ingen administrativ funksjon.

Sørlege og austlege Serbia omfattar desse distrikta:
* Bor (1)
* Braničevo (2)
* Jablanica (7)
* Nišava (16)
* Pčinja (22)
* Pirot (18)
* Podunavlje (19)
* Toplica (29)
* Zaječar (4)

## Befolkningsutvikling

## Busetnader
Dei største busetnadene i regionen er:

## Referansar
Distriktet Bor

**Distriktet Bor** (serbisk Борски округ, *Borski okrug*, rumensk *Districtul Bor*) er eit distrikt i den statistiske regionen Sørlege og austlege Serbia i Serbia.

Distriktet Bor har desse byane og kommunane:
* Byen Bor
* Kladovo
* Majdanpek
* Negotin

## Befolkningsutvikling

## Busetnader
Dei største busetnadene i distriktet er:

## Referansar
Vinča

**Vinča** kan vere:
*Vinča i Beograd, busetnad i bydelskommunen Grocka i Beograd i Serbia
*Vinča i Topola, busetnad i kommunen Topola i distriktet Šumadija i Serbia
Kostolac

**Kostolac** (kyrillisk Костолац) er ein bydelskommune i byen Požarevac i distriktet Braničevo i Serbia.

## Befolkningsutvikling

## Busetnader
Busetnadane i bydelskommunen er:

## Kjelder
### Referansar





## Bakgrunnsstoff

*
Bor i Serbia

**Bor** (kyrillisk Бор, rumensk *Bor*) er ein by og kommune i distriktet Bor i den statistiske regionen Sørlege og austlege Serbia i Serbia.

## Befolkningsutvikling

## Busetnader
Dei største busetnadane i kommunen er:

## Kjelder
### Referansar
Aleksandrovac

**Aleksandrovac** kan vere:
*Aleksandrovac i Rasina, kommune i distriktet Rasina i Serbia
*Aleksandrovac i Žabari, busetnad i kommunen Žabari i distriktet Braničevo i Serbia
NM i padling 1985

**Noregsmeisterskapen i padling 1985** gjekk føre seg på Årungen helga 6. og 7. juli kva gjaldt einarkajakk, medan tevlingane i to- og firarkajakk fann stad i Flekkefjord i Vest-Agder laurdag 31. august og sundag 1. september.

Eddie Kalleklev frå Laksevåg Kajakklubb vart tildelt kongepokalen for sigeren i K1 10000 meter. 

## Karar
### K1 500 meter





### K1 1000 meter





### K1 10&nbsp;000 meter





### K2 500 m





### K2 1000 m





### K2 10&nbsp;000 m





### K4 1000 m





## Kvinner
### K1 500 meter





### K1 5&nbsp;000 meter





### K2 500 meter





### K2 5&nbsp;000 meter





## Kjelder
**Sportsboken 85-86*. Sportsboken As. Stavanger 1985.
*Asker og Bærums Budstikke 5. september 1985
Massakren på Thammasat-universitetet

**Massakren på Thammasat-universitetet** var eit dødeleg angrep av tryggingsstyrkar og høgreekstreme vigilante-grupper på venstreorienterte studentar og demonstrantar som fann stad på universitetsområdet til Thammasat-universitetet og på Sanam Luang-plassen i sentrum av den thailandske hovudstaden Bangkok den 6. oktober 1976.

Demonstrantane hadde samla seg fredeleg for å protestere mot at ein av dei tidlegare diktatorane som vart kasta ut under folkeopprøret i 1973, Thanom Kittikachon, hadde komme tilbake til landet den 19. september 1976.

Tilbakekomsten var ifølgje historikar, overlevande studentdemonstrant og vitne Thongchai Winichakul, utan tvil meint å provosere befolkninga og studentrørsla. Universitetetsorganisasjonen NSCT organiserte forsiktig nokre få demonstrasjonar rundt om i landet for å demonstrere mot tilbakekomsten, men den 29. september 1976 vart to arbeidaraktivistar funne hange på ein offentleg stad med merke frå handjernet til politiet på handledda. Nokre få dagar seinare oppmoda NSCT til ein stor demonstrasjon på den offentlege plassen Sanam Luang i Bangkok, demonstrasjonar som heldt fram og vart vidare flytta inn på universitetsområdet til Thammasat-universitetet like i nærleiken fordi dette vart rekna som ein tryggare stad. Den 30. september var 10 000 studentar samla saman med dei største arbeidargruppene, og både han og den neste store demonstrasjonen den 3. oktober vart avhalden fredeleg.

Demonstrantane kravde at statsminister Seni Pramojs regjering skulle gjere ein slutt på forsøket på å gjenninføre militærstyre. Midt på dagen den 4. oktober heldt studentgrupper på Thammasat-universitetet ein offentleg sketsj for å protestere mot henginga, og å oppmode til demonstrasjonar seinare den dagen. Ein del av sketsjen var ei henging. Ein rojalistisk ytre-høgreorientert avis skreiv på framsida av utgåva den 5. oktober 1976 at dette var ein sketsj som hånte med å henge dåverande kronprins Vajiralongkorn, medan det militærkontrollerte kringkastingsnettet sende propaganda som skulda NSCT for majestetsfornærming, og fokuset vart endra vekk frå tilbakekomsten og til hengesketsjen. Politiet dukka opp med tunge våpen klokka to eller tre på morgonen den 6. oktober framfor Thammasat-universitetet og byrja å skyte inn på universitetsområdet. Sjølve blodbadet på demonstrantane som var på universitetsområdet byrja klokka halv seks den morgonen.

## Kjelder

## Litteratur
* 
* 
* 

## Bakgrunnsstoff

* Dokumentarfilmen
Nossen

**Nossen** er ein by og ein kommune sentralt i forbundslandet Sachsen i Tyskland, drygt 30 kilometer vest for Dresden. Kommunen omfattar 122,7 km² og hyser litt over 10&nbsp;000 ibuarar.

Eit stort renessanse-slott dominerer bybiletet.

## Kjelder

**Denne artikkelen bygger på «[[:de:Nossen|Nossen]]» frå ,  den 6. oktober 2024.*  

## Bakgrunnsstoff

*
Riesa

**Riesa** er ein by og ein kommune sentralt i forbundslandet, fristaten Sachsen i Tyskland, ei 50 kilometer nordvest for Dresden på nordbreidda av Elben. Kommunen har 29&nbsp;000 ibuarar og eit areal på 58,9 km². Riesa høyrer til Landkreis Meißen. 

Friidrettsutøvaren Monika Zehrt er frå Riesa.

## Kjelder

**Denne artikkelen bygger på «[[:de:Riesa|Riesa]]» frå ,  den 6. oktober 2024.*  

## Bakgrunnsstoff

*
Linear A

**Linear A** er ein skrifttype som blei brukt til å skriva det etokretiske (også kalla minoiske) språket. 

Linear A oppstod i den minoiske kulturen på Kreta, og blei brukt frå ca. 1750 f.kr. fram til Kreta blei invadert av greske folkeslag ca. 1420 f.kr. Skrifta blei brukt parallelt med kretiske hieroglyfar.

Eit nærståande alfabet, Linear B, blei brukt til å skriva ei arkaisk form for gresk, og blei brukt i den gamle palasskulturen i Mykene på det greske fastlandet. Dette fyrste greske skriftspråket erstatta Linear A som administrasjonsspråk i Knossos og dei andre palassa på Kreta.

Mange av skriftteikna i Linear A finn ein igjen i det yngre skriftspråket Linear B, men utover det er det ikkje identifisert nokon slektskap mellom dei to språka. 

Der er funne ei rekkje leirtavler og andre gjenstandar med inskripsjonar i Linear A både på Kreta og andre øyar i Egearhavet, og dessutan i Lahun i Egypt (ca. 1750 f.kr.). Det er likevel ingen som har klart å gje ei overbevisande tyding av dette skriftspråket.

## Kjelder

**Denne artikkelen bygger på «[[:no:Linear A|Linear A]]» frå ,  den 6. oktober 2024.*
Cupfinalen i fotball 1976/Menn

**Cupfinalen i fotball 1976** var den 69. finalen i rekka av norske meisterskap i fotball for menn. Finalekampen vart spelt 24. oktober 1976 på Ullevaal stadion i Oslo framfor 22&nbsp;834 tilskodarar. Sportsklubben Brann vart norsk meister i fotball for fjerde gong. Bergens-klubben sikra seg kongepokalen ved å vinne 2–1 over Sogndal Idrettslag, eit lag som spelte i tredje divisjon. Brann møtte ikkje eit einaste fyrstedivisjonslag i turneringa. Odd Johannessen frå Vang IL dømde finalen.

### Kampen
Kampen gjekk føre seg på «en gjennomvåt bane der spillerne løp rundt i sagfils til opp over støvelskaftene». 

Etter ein mållaus fyrste omgang tok Brann føringa i det 65. minutt då Steinar Aase tuppa i mål eit skot frå Bjørn Tronstad. Sogndal utlikna då Knut Christiansen i det 80. minutt stanga eit langt hjørnespark i nettet frå bakre stolpe. Fem minutt før full tid dribla Tronstad av to Sogndal-spelarar før han runda Sogndal-målvakta og plasserte ballen i det tome målburet.

### Laga
Brann sine norske meistrar: Jan Knudsen, Tore Nordtvedt, Atle Bilsbak, Per Egil Pedersen, Helge Karlsen, Egil Austbø (kaptein), Atle Hellesø, Neil MacLeod, Ingvald Huseklepp, Steinar Aase og Bjørn Tronstad. Frode Larsen spelte andre-omgangen i staden for Hellesø, medan Rune Pedersen tok over for Huseklepp i det 84. minutt.

Sogndal IL sitt historiske lag bestod av Leon Hovland, Willy Ljøsne, Jon Navarsete, Torodd Helle, Gunnar S. Håre, Rolf Navarsete, Ingvar Stadheim, Magdalon Sætre, Johan Johannessen, Svein Bakke (kaptein) og Knut Christiansen.

## Kjelder

*Arbeiderbladet 25. oktober 1976
NM i padling 1986

**Noregsmeisterskapen i padling 1986** gjekk føre seg ved Nyborg]] i [Bergen helga 5. og 6. juli kva gjaldt einarkajakk, medan tevlingane i to- og firarkajakk fann stad på Hillestadvannet i Hof i [Vestfold laurdag 6. og sundag 7. september.

Andrew Sheriff vart tildelt kongepokalen for sigeren i K1 500 meter. 

## Karar
### K1 500 meter





### K1 1000 meter





### K1 10&nbsp;000 meter





### K2 500 m





### K2 1000 m





### K2 10&nbsp;000 m





### K4 1000 m





## Kvinner
### K1 500 meter





### K1 5&nbsp;000 meter





### K2 500 meter





### K2 5&nbsp;000 meter





## Kjelder
**Sportsboken 86-87*. Sportsboken As. Stavanger 1986.
*Agder 10. september 1986
Taucha

**Taucha** er ein by og ein kommune nordvest i delstaten Sachsen i Tyskland, 10 kilometer nordaust om storbyen Leipzig. Kommunen omfattar knapt 16&nbsp;000 ibuarar og har eit flatemål på 33,2 km². Taucha høyrer til Landkreis Nordsachsen og er i gagnet ein forstad til Leipzig.

## Kjelder

**Denne artikkelen bygger på «[[:de:Taucha|Taucha]]» frå ,  den 7. oktober 2024.*  

## Bakgrunnsstoff

*
Despoina

**Despoina** (gresk Δέσποινα; «frue» eller «herskarinne»), også gjengitt som **Despoena** eller **Despoine**, var ei fruktbarheitsgudinne i gresk mytologi som blei dyrka saman med mora si Demeter i ein arkadisk mysteriekult. Det sanne namnet hennar blei berre avslørt for dei innvigde. Ho er tett identifisert med gudinnene Persefone, Artemis og Hekate, som alle bar tittelen «despoina».

Despoina var dotter av Demeter og havguden Poseidon, og syster av Arion. Geografen Pausanias nemner Demeter med to døtrer, Kore som var fødd fyrst, og seinare Despoina. Då Zevs var far til Kore («Jomfrua»), og Poseidon var far av Despoina, gjer Pausanias klart at Kore er Persefone, sjølv om han kunne ikkje avsløra det verkelege namnet til Despoina. I den antekne eldste og primitive myten oppdaga Poseidon Demeter, «Jordmodera», og han kravde henne. For å unngå han forvandla ho seg til ei hoppe, men han tok forma av ein hingst og para seg med henne. Frå denne foreininga blei dottera Despoina og den fabelaktige hesten namn Arion (Ἀρείων) fødd. Gjennom raseriet sitt over overgrepet til Poseidon tok Demeter epitetet *Erinys*, «den uforsonlege».

## Kult
Despoina blei dyrka i ein heilagdom ved Lykosura vest for byen Megalópolis. Dette er ein svært viktig stad for studiet av mysteriereligionane frå oldtida og antikken, sjølv om denne kulten heldt fram med å vere regional framfor panhellenistisk. Despoina blei seinare smelta saman med Persefone. På denne staden var det eit tempel til Artemis Hegemone («Leiaren») med eit bronsebilete, tilsynelatande av Hekate. Deretter var det ein inngang til den heilage inngjerdinga til Despoina.

I portiko var det ei tavle med inskripsjonar knytte til mysteria. Framfor tempelet var det eit alter til Demeter og eit anna til Despoina, og deretter var det eit for Den store modera. Demeter bar ein fakkel i høgre hand, og den andre handa hennar låg på Despoina. Ved sida av Demeter stod Artemis (truleg også identifisert med Hekate). Ved biletet av Despoina stod Anytos, ein av titanane. Arkadiarane meinte at Despoina var oppfostra av Anytos, og Artemis blei framstilt ikkje som ei dotter av Leto, men av Demeter. Ved sida av tempelet var det ein hall der arkadiarane feira mysteria, og bortanfor denne var det ein lund som var heilag for Despoina og alter for Poseidon Hippios («Hesten») og for andre gudar.

## Kjelder

**Denne artikkelen bygger på «[[:no:Despoina|Despoina]]» frå ,  den 7. oktober 2024.*  

## Bakgrunnsstoff

* Hard, Robin, Rose, Herbert Jennings (2004): ''The Routledge Handbook of Greek Mythology: Based on H.J. Rose's Handbook of Greek Mythology'', Routledge; sjuende utg., ISBN 978-0-415-18636-0. s. 101–102.
* Hathorn, Richmond Yancey (1967); *Crowell's handbook of classical drama*, Thomas Y. Crowell Company
* Smith, William (1873): «Despoena» i: *Dictionary of Greek and Roman Biography and Mythology*, London

* «Despoine», *Theoi Project*
Hundeliknande rovpattedyr

**Hundeliknande rovpattedyr** (Caniformia) er ein underorden innanfor ordenen rovpattedyr (Carnivora). Gruppa inkluderer hundefamilien (ulvar, revar, og mårhund), bjørnar, vaskebjørn, raudpanda og mårdyr. Selfamilien, kvalross og øyreselar er også tilordna denne gruppa. 

Diversifiseringssenteret for Caniformia var i Nord-Amerika og nordlege Eurasia. 

Caniformia står i kontrast til den andre underordenen av rovpattedyr, katteliknande rovdyr (Feliformia), med senter for diversifisering som var i Afrika og Sør-Asia.

## Skildring

Dei fleste medlemmene av denne gruppa har ikke-tilbaketrekkbare klør. Unnatak er fiskarmår, mårar, havoter (berre forpotar), raudpanda, og nordamerikansk kakomistl (*Bassariscus astutus*), og nokre revar som har tilbaketrekkberre eller halvt tilbaketrekkberre klør. Andre eigenskapar som skil Caniformia frå Feliformia er at «dei hundeliknande» Caniforma har lengre kjevar og fleire tenner, med mindre spesialiserte rovtenner (carnassial). Dei tenderer også meir mot å vere altetande, medan «dei katteliknande», bortsett frå leopardmår og snikkattane, er meir spesialiserte for å ete kjøtt. 

Liste av biologiske familiar i underorden hundeliknande rovpattedyr:
* Hundefamilien (Canidae)
* Bjørnefamilien (Ursidae)
* Kvalross (Odobenidae)
* Øyreselar (Otariidae)
* Selfamilien (Phocidae)
* Raudpandaer (Ailuridae)
* Skunkar (Mephitidae)
* Halvbjørnar (Procyonidae)
* Mårdyr (Mustelidae)

## Kjelder

**Denne artikkelen bygger på «[[:en:Caniformia|Caniformia]]» frå , den 7. oktober 2024* 

;Referansar

## Bakgrunnsstoff
Weißwasser/Oberlausitz

**Weißwasser/Oberlausitz** er ein by og ein kommune nordaust i forbundslandet Sachsen i Tyskland, og høyrer til Landkreis Görlitz. Kommunen omfattar 63,4 km² og hyser 15&nbsp;000 ibuarar.

Kommunen ligg midt i lyngheilandskap rikt på brunkol. Utvinninga av brunkol førte til at kommunen i 1988 hadde eit folketal på kring 38&nbsp;000.
  
Aust i kommunen er det berre 2 kilometer til landegrensa mot Polen.

## Kjelder

**Denne artikkelen bygger på «[[:de:Weißwasser/Oberlausitz|Weißwasser/Oberlausitz]]» frå ,  den 8. oktober 2024.*  

## Bakgrunnsstoff

*
Löbau

**Löbau** er ein by og ein kommune søraust i forbundslandet Sachsen i Tyskland, høyrer til Landkreis Görlitz. Kommunen omfattar 78,9 km² og hyser 14&nbsp;000 ibuarar.

Löbau ligg om lag 25 kilometer sør for Görlitz og 75 km aust for Dresden.

## Kjelder

**Denne artikkelen bygger på «[[:de:Löbau|Löbau]]» frå ,  den 8. oktober 2024.*  

## Bakgrunnsstoff

*
Ebersbach-Neugersdorf

**Ebersbach-Neugersdorf** er ein by og ein kommune søraust i forbundslandet Sachsen i Tyskland, og høyrer til Landkreis Görlitz. Kommunen omfattar 20,5 km² og hyser 11&nbsp;000 ibuarar.

Kommunen vart danna i 2011 då dei to grensebyane Ebersbach og Neugersdorf var slått saman. Begge småbyane ligg kloss ved grensa mot Tsjekkia. Kommunesenteret i Ebersbach ligg 430 meter over havet.

## Kjelder

**Denne artikkelen bygger på «[[:de:Ebersbach-Neugersdorf|Ebersbach-Neugersdorf]]» frå ,  den 8. oktober 2024.*  

## Bakgrunnsstoff

*
Ekvatorial-Guinea under Sommar-OL 2024

**[[Ekvatorial-Guinea]]** deltok under Sommar-OL 2024 i Paris i Frankrike i perioden 26. juli til 11. august 2024.

Den ekvatorialguineanske troppen bestod av tre utøvarar: to friidrettsutøvarar og ein symjarar. Friidrettsutøvaren  og symjaren  var flaggberarar for Ekvatorial-Guinea under opningsseremonien.

## Friidrett

## Symjing

## Kjelder

**Denne artikkelen bygger på «[[:nb:Ekvatorial-Guinea under Sommer-OL 2024|Ekvatorial-Guinea under Sommer-OL 2024]]» frå ,  den 8. oktober 2024.*
Cupfinalen i fotball 1972/Menn

**Cupfinalen i fotball 1972** var den 65. finalen i rekka av norske meisterskap i fotball for menn. Finalekampen vart spelt 22. oktober 1972 på Ullevaal stadion i Oslo framfor 17&nbsp;738 tilskodarar. Sportsklubben Brann frå Bergen vart norsk meister i fotball for tredje gong, 46 år etter den forrige finalesigeren. Laget frå Bergen slo Rosenborg BK frå Trondheim med 1–0. Kjell Wahlen frå IK Skeid dømde finalen.

### Kampen
Kampen vart spelt på ei hardfrosen bane i lett snøver. «Allerede etter 13 minutter kom avgjørelsen. Et innlegg fra Frode Larsen fra høyre passerte Roald Jensen, som hoppet over ballen.» Ballen gjekk vidare til Jan Erik Osland som «slo til på direkten fra 15 meter», ein markkrypar som fauk inn i hjørnet. Rosenborg hadde sine sjansar i ein fartsfylt kamp, utan nokon av spelarane makta skåre.

### Laga
Brann sine norske meistrar: Oddvar Træen, Helge Karlsen, Rune Pedersen, Ole Kobbeltvedt, Tore Nordtvedt, Frode Larsen, [Erling Mikkelsen, Arnfinn Espeseth (kaptein), Roald Jensen, Kjell Øyasæter og Jan Erik Osland. Larsen og Mikkelsen vart bytta etter høvesvis 59 og 74 minutts spel, inn kom fyrst Torgeir Hauge og sidan Atle Bilsback. 

Rosenborg stilte med Øivind Brynte Torp, Erling Meirik, Kåre Rønnes (kaptein), Bjørn Rime, Øystein Wormdal, Jan Christiansen, Anders Farstad, Tore Lindseth, Harald Sunde, Bjørn Wirkola og Arne Hanssen.

## Kjelder
**Sportsboken 72*. Dreyer Stavanger. 1972
*Bergens Arbeiderblad 23. oktober 1972
Smørhamnsøyna

**Smørhamnsøyna** er ei øy i Bremanger kommune i Vestland fylke. Det smale Trongesundet skil øya frå Bremangerlandet i nord. Fylkesveg 616 knyter øya med brusambaned til Bremangerlandet og over Hamrøyna og Sundsøyna til Frøya i vest.

Truleg var det ein handelsstad på Smørhamnsøyna seinast frå 1600-talet av. Namnet er historisk også skrive Smørhamnsøy og Smørhamnsøya.

**Folketalsutvikling**

## Kjelder

* Årstein Svihus, *Bremanger bygdebok, bd. II* (Bremanger kommune, 2006)
Gåsøyna

**Gåsøyna** er ei øy i Bremanger kommune i Vestland fylke, sør for Frøya. Øya er veglaus og utan fast busetnad. 

Gåsøyna vart folkesett på 1830-talet. Ved folketeljinga i 1900 budde det ti personar her. 

## Kjelder

* Årstein Svihus, *Bremanger bygdebok, bd. I* (Bremanger kommune, 2006)
Minos

**Minos** (gresk Μίνως, Minōs) er i gresk mytologi ein konge av Kreta, son av Zevs og Europa.
Den minoiske sivilisasjonen på Kreta blei oppkalla etter han av moderne arkeologar.

## Soger
Minos blir knytt til ulike forteljingar, som truleg varierte frå stad til stad. Nokre forteljingar gjev eit positivt bilete av han og seier han var både vis og dyktig som konge. Meir kjent er likevel forteljingar som gjev eit mykje dårlegare inntrykk. 

Saman med brørne sine Rhadamantys og Sarpedon blei Minos fostra opp av kong Asterion av Kreta. Då Asterion døydde kravde Minos trona hans og forviste Sarpedon og (ifølgje nokre kjelder) også Rhadamantys.

Den best kjende soga om kong Minos knytta han til labyrinten som han fekk oppfinnaren Daidalos til å laga ein og  så sperra Daidalos og sonen hans Ikaros inne i. Kvart niande år tvinga han kong Aigevs av Aten til å velja ut sju menn og sju kvinner som måtte dra til labyrinten for å bli ofra til Minotauros, eit uhyre som var halvt menneske og halvt okse. Dette skulle vera tilbakebetaling for at sonen hans Androgeos var blitt drepen i Aten. Sogehelten Thesevs fann vegen inn i og ut av labyrinten med hjelp frå Minos si dotter Ariadne, og nedkjempa uhyret.

Etter at han var død blei Minos dommar for dei døde i underverda, Hades. 

## Avkom
Med kona si Pasifaë (av andre kalla Kreta) er han far til Ariadne, Androgeos, Deukalion, Faidra, Glaukos, Katreus, Akakallis og Xenodike. Med nymfa Pareia fekk han fire søner, Eurymedon, Nefalion, Kryses og Filolaos, som blei drepne av Herakles som hemn for kameratane til dei to siste; og med Dexithea, ein av telkinarane (dei mytiske opphavlege bebuarane av Rhodos) fekk han sonen Euxanthios. Med Androgeneia av Festos på Kreta fekk han Asterion, som leidde soldatane frå Kreta i krigen mellom Dionysos og indarar. Andre barn tillagde han er Euryale, kanskje mor til Orion med havguden Poseidon, og Pholegander, eponym for øya Folégandros nord for Kreta.

## Kjelder

**Denne artikkelen bygger på «[[:no:Minos|Minos]]» frå ,  den 7. oktober 2024.*
Hamrøyna

**Hamrøyna** er ei øy i Bremanger kommune i Vestland fylke. Øya har vegsamband ved fylkesveg 616 over Smørhamnsøya til Bremangerlandet i aust og over Sundsøyna til Frøya i vest.

Hamrøyna vart folkesett midt på 1800-talet. 

## Kjelder

* Årstein Svihus, *Bremanger bygdebok, bd. I* (Bremanger kommune, 2006)
Scottish Chamber Orchestra

**Det skotske kammerorkesteret** (**Scottish Chamber Orchestra**) er eit kammerorkester frå Skottland og er eit av dei fem nasjonalscenekunstensembla i landet. Orkesteret blei skipa i 1974 og har base i Edinburgh. Kvart år turnerer orkesteret i store delar av Skottland, og opptrer i tillegg ofte i andre delar av verda.

Orkesteret har vore med på over 150 utgjevingar. Det blei nominert til Spellemannprisen 2009 i klassen samtidsmusikk for *Plays Hallgrimson*, som blei gitt ut med cellisten Truls Mørk og dirigenten John Storgårds.

## Hovuddirigentar

* Roderick Brydon (1974–1983)
* Jukka-Pekka Saraste (1987–1991)
* Ivor Bolton (1994–1996)
* Joseph Swensen (1996–2005)
* Robin Ticciati (2009–2018)
* Maxim Emelyanychev (2019–)

## Kjelder

**Denne artikkelen bygger på «[[:no:Det skotske kammerorkester|Det skotske kammerorkester]]» frå ,  den 8. oktober 2024.* 

## Bakgrunnsstoff
*
Det bissauguineanske riksvåpenet

**Det bissauguineanske riksvåpenet** blei teke i bruk kort tid etter at landet blei sjølvstendig frå Portugal i 1973. 
Våpenet er basert på emblemet til sjølvstendepartiet  (PAIGC), og viser eit svart femtagga stjerne omkransa av to grøne palmegreiner og en gyllen kammusling.

Stjerna i riksvåpenet er eit symbol på afrikansk einskap, palmeblada eit symbol på Guinea-Bissau og kammuslingen er eit gammalt nasjonalt symbol. På eit raudt tekstband står valspråket til PAIGC *Unidade Luta Progresso* (‘einskap, kamp, framsteg’) i svart skrift. 
Fram til 2023 hadde våpenet ein raud bakgrunn og kvitt band.

## Kjelder

**Denne artikkelen bygger på «[[:nb:Guinea-Bissaus riksvåpen|Guinea-Bissaus riksvåpen]]» frå ,  den 8. oktober 2024.*
Håøyna

**Håøyna** er ei øy i Bremanger kommune i Vestland fylke, sørvest for Frøya. Øya er ubygd og veglaus. 

Håøyna vart folkesett i 1889. Etter kvart vart det to gardsbruk på øya. Ved folketeljinga i 1900 budde det 17 personar her. Øya vart fråflytta i 1962. 

## Kjelder

* Årstein Svihus, *Bremanger bygdebok, bd. I* (Bremanger kommune, 2006)
Katteliknande rovpattedyr

**Katteliknande rovpattedyr** (Feliformia) er ein underorden innan ordenen rovpattedyr med omtrent 130 artar. Dei er systergruppa til hundeliknande rovpattedyr (Caniformia) og omfattar, i tillegg til kattefamilien (Felidae) som den største gruppa, fleire andre familiar.

## Kjenneteikn

Katteliknande rovpattedyr har vanlegvis kortare, men kraftigare hovudskallar enn hundeliknande rovpattedyr. Hjørnetennene er betre utvikla, og talet på jekslar er reduserte.

## Historie  og systematikk

Blant dei katteliknande rovpattedyra kan ein spore slekta *Pappictidopis* frå Shanghuan-formasjonen i Kina, og dessutan slektene *Pristinictis* og *Ravenictis* funnet i Canada, allereie frå tidleg paleocen. Tilhøyrselen til dei katteliknande rovpattedyra blir her fastslått på grunnlag av reduksjonen i talet på jekslar til to. 

Blant dei utdøydde katteliknande rovpattedyra, som ikkje blir rekna med i kattefamilien, finn vi spesielt falske sabeltannkattar og Barbourofelidae. Begge gruppene liknar på sabeltannkattar, sjølv om desse tilhøyrer kattefamilien. Dei eldste ekte kattane tilhøyrde den omtrent ozelot-store slekta *Proailurus*, som levde for rundt 30 millionar år sidan i oligocen og tidleg miocen i Europa.

Berre kattefamilien, falske sabeltannkattar, Barbourofelidae og hyenane (den no utdøydde slekta *Chasmaporthetes*) nådde det amerikanske kontinentet blant dei katteliknande rovpattedyra. Alle andre katteliknande rovpattedyr vart verande i «den gamle verda».

Systematikken for katteliknande rovpattedyr, og særleg klassifiseringa av enkelte grupper, har variert over tid. Ifølgje dagens forståing omfattar gruppa følgjande nolevande familiar:

* Leopardmår (Nandiniidae), éi slekt med éin art
* Kattedyr (Felidae), 13 slekter med 45 artar
* Linsangar (Prionodontidae), éi slekt med to artar
* Snikekattar (Viverridae), 14 slekter med 35 artar
* Hyenar (Hyaenidae), fire slekter med fire artar
* Mungofamilien (Herpestidae), 15 slekter med 34 artar
* Gassiske snikekattar (Eupleridae), sju slekter med ni artar

## Kjelder

**Denne artikkelen bygger på «[[:de:Katzenartige|Katzenartige]]» frå , den 8. oktober 2024.* Artikkelen gav følgjande kjelder:
** Don E. Wilson, Russell A. Mittermeier (Hrsg.): *Handbook of the Mammals of the World.* Band 1: *Carnivores.* Lynx Edicions, 2009, ISBN 978-84-96553-49-1.
** Don E. Wilson, D. M. Reeder: *Mammal Species of the World.* Johns Hopkins University Press, 2005, ISBN 0-8018-8221-4.
** Thomas S. Kemp: *The Origin & Evolution of Mammals.* Oxford University Press, Oxford 2005, ISBN 0-19-850761-5.

## Bakgrunnsstoff
Alpha Condé

**Alpha Condé** () er ein guineansk politikar for  som var president i Guinea frå desember 2010 til han blei styrta i eit statskupp i september 2021.

## Liv og virke
### Bakgrunn
Alpha Condé blei fødd i den franske kolonien Guinea av foreldre frå Øvre Volta (noverande Burkina Faso). Han flytta til Frankrike då han var femten år. Der var han ifølgje tilhengjarane sine aktiv i Den nasjonale unionen for høgare utdanning (SNESUP), Foreininga for guineanske studentar i Frankrike (AEGF), og Føderasjonen for svarte afrikanske studentar i Frankrike (FEANF). Han har hevda å ha vore eksekutivkoordinator for Afrikanske nasjonale grupper (NG) frå 1967 til 1975, med ansvar for oppsynet med direktoratet til FEANF.

Condé hevda å ha skrive ei masteroppgåve i politologi, *Le P.D.G. et le peuple de Guinée*, i 1965.

### Politisk virke
I fleire tiår var Condé i opposisjon til dei vekslande regima i landet. Han stilte til val mot sitjande president Lansana Conté i presidentvala i 1993 og 1998. 

### President
I presidentvalet i Guinea i 2010 blei Condé vald til president i andre valomgang.

Condé blei attvald i 2015 med 57,85 prosent av røystene, mot 31,44 prosent for rivalen . Han gjekk då inn i sin andre presidentperiode, som var det grunnlova maksimalt tillet.

I mars 2020 blei det halde ei folkeavrøysting om grunnlovsendringar der endring av presidentperioden frå fem til seks år var blant forslaga, saman med nullstilling av avgrensinga på to samanhengjande presidentperiodar. 89,76 prosent av veljarane støtta grunnlovsendringane. Opposisjonen boikotta folkeavrøystinga. Det blei halde presidentval 18. oktober 2020, der Condé stilte på nytt. Han vann valet med 59,5 prosent av røystene og fekk dimed ein tredje presidentperiode. Motkandidaten Cellou Dalein Diallo, som fekk 33,5 prosent av røystene, hevda valet var prega av valfusk. Det var uro med tap av menneskeliv i samband med presidentvalet.

Den 5. september 2021 gjennomførte militæret eit statskupp mot styresmaktene i Guinea. Båe president Condé og statsminister  blei avsette. Condé blei også fengsla. Leiaren for kuppet, oberstløytnant Mamady Doumbouya, blei tatt i eid som fungerande president 1. oktober 2021.

Den 9. desember 2022 publiserte det amerikanske finansdepartementet ei liste over meir enn førti personar som er målretta for sanksjonar for korrupsjonshandlingar og brot på menneskerettane, blant dei Alpha Condé.

## Kjelder

**Denne artikkelen bygger på «[[:nb:Alpha Condé|Alpha Condé]]» frå , den 9. oktober 2024.*
Mamady Doumbouya

**Mamady Doumbouya** () er ein guineansk militær offiser som sidan 1. oktober 2021 har vore fungerande president i Guinea. Doumbouya stod i spissen for eit statskupp 5. september 2021 der landets president Alpha Condé blei avsett og arrestert. Han tilhøyrer spesialstyrkane i Guinea og er tidlegare fransk legionær. Etter statskuppet kunngjorde Doumbouya i statlege media at regjeringa var oppløyst. Den 1. oktober blei han tatt i eid som fungerande president.

## Biografi
Doumbouya var korporal i den franske framandlegionen før han kom tilbake til Guinea og blei leiar for spesialstyrkane i landet, ei eliteavdeling som blei starta av dåverande president Condé. Etter kvart steig han i gradene og blei oberst i 2020.

## Statskuppet i 2021
Doumbouya var hovudpersonen bak statskuppet i september 2021 der den guineanske presidenten Alpha Condé blei avsett. Han stod etter kuppet fram på statleg TV og kunngjorde at hans gruppe hadde sett til side regjeringa og grunnlova. For å rettferdiggjere kuppet siterte han den tidlegare ghanesiske presidenten Jerry Rawlings som hadde uttalt at: «Om folket blir halde nede av sin elite, så er det dei militære si oppgåve å gje folket sin fridom.»

Den 1. oktober 2021 blei Doumbouya tatt i eid som fungerande president i Mohammed V-palasset i Conakry. Han la fram planar om å «atterreise staten» og gjennomføre «frie, pålitelege og gjennomsiktige» val. Han lova også å respektere nasjonale og internasjonale avtalar som landet hadde inngått.

## Familie
Doumbouya er gift med  som tenestegjer i det franske . Paret har tre barn.

## Kjelder

**Denne artikkelen bygger på «[[:nb:Mamady Doumbouya|Mamady Doumbouya]]» frå , den 9. oktober 2024.*
NM i padling 1987

**Noregsmeisterskapen i padling 1987** gjekk føre seg ved Kristiansand helga 18. og 19. juli kva gjaldt einarkajakk, medan tevlingane i to- og firarkajakk fann stad på Årungen laurdag 5. og sundag 6. september.

Morten Ivarsen og Ingeborg Rasmussen vart tildelt kvar sin kongepokal.

## Karar
### K1 500 meter




### K1 1000 meter




### K1 10&nbsp;000 meter




### K2 500 m




### K2 1000 m




### K2 10&nbsp;000 m




### K4 1000 m




## Kvinner
### K1 500 meter




### K1 5&nbsp;000 meter




### K2 500 meter




### K2 5&nbsp;000 meter




## Kjelder
**Sportsboken 87-88*. Sportsboken As/VG. 1987.
Werdau

**Werdau** er ein by og ein kommune i Landkreis Zwickau sørvest i Sachsen i Tyskland. Byen ligg 8 kilometer vest for Zwickau. Kommunen omfattar 65,6 km² og har nær 21&nbsp;000 ibuarar. Byen ligg 334 meter over havet. Elva Pleiße renn gjennom kommunen, som heilt i vest grensar mot forbundslandet Thüringen.

## Kjelder

**Denne artikkelen bygger på «[[:de:Werdau|Werdau]]» frå ,  den 9. oktober 2024.*  

## Bakgrunnsstoff

*
Storøyna i Bremanger

**Storøyna** er ei øy i Bremanger kommune i Vestland fylke, mellom Rugsundøyna og fastlandet. Eit nes nord på øya har namnet *Litleøyna*, men det er ein del av same øya, ikkje ei eiga øy. Øya har vegsamband til Rugsundøyna.

Det første gardsbruket på Storøyna er omtala i 1620.

Fram til 1965 var øya del av Davik kommune.

**Folketalsutvikling:**

## Kjelder

* Årstein Svihus, *Bremanger bygdebok, bd. III* (Bremanger kommune, 2006)
Bjørnøyna

**Bjørnøyna** er ei øy i Bremanger kommune i Vestland fylke, på nordsida av Bremangerlandet. Øya er veglaus.
 
Bjørnøyna var busett på 1600-talet, men seinare var øya i periodar folketom. Ved folketeljinga i 1900 budde det fem personar her. Sidan 1939 har det ikkje vore fast busetjing på øya.

Fram til 1965 var øya del av Davik kommune.

## Kjelder

* Årstein Svihus, *Bremanger bygdebok, bd. III* (Bremanger kommune, 2006)
Hohenstein-Ernstthal

**Hohenstein-Ernstthal** er ein by og ein kommune i Landkreis Zwickau sørvest i Sachsen i Tyskland. Byen ligg 20 kilometer vest for Chemnitz. Kommunen omfattar 18,6 km² og har i kring 14&nbsp;000 ibuarar. 

Byen, som ligg 355 meter over havet, er kjent for racerbil-bana Sachsenring, bygt i 1927.

Romanforfattaren Karl May var frå Ernstthal.

## Kjelder

**Denne artikkelen bygger på «[[:de:Hohenstein-Ernstthal|Hohenstein-Ernstthal]]» frå ,  den 9. oktober 2024.*  

## Bakgrunnsstoff

*
Limbach-Oberfrohna

**Limbach-Oberfrohna** er ein by og ein kommune i Landkreis Zwickau sørvest i Sachsen i Tyskland. Byen ligg 12 kilometer nordvest for Chemnitz. Kommunen omfattar 50,2 km² og har i kring 24&nbsp;000 ibuarar. Bysenteret ligg 349 meter over havet.

Kommunen vart danna i 1950, då Limbach og Oberfrohna vart slått saman. Limbach fekk byrettar i 1883, Oberfrohna i 1935.

## Kjelder

**Denne artikkelen bygger på «[[:de:Limbach-Oberfrohna|Limbach-Oberfrohna]]» frå ,  den 9. oktober 2024.*  

## Bakgrunnsstoff

*
Lichtenstein i Sachsen

**Lichtenstein** er ein by og ein kommune i Landkreis Zwickau sørvest i Sachsen i Tyskland, 12 kilometer aust for Zwickau. Kommunen omfattar 15,5 km² og har i kring 11&nbsp;000 ibuarar. Bysenteret ligg 336 meter over havet.

## Kjelder

**Denne artikkelen bygger på «[[:de:Lichtenstein/Sa.|Lichtenstein/Sa.]]» frå ,  den 9. oktober 2024.*  

## Bakgrunnsstoff

*
Umaro Sissoco Embaló

**Umaro Sissoco Embaló** () er ein bissauguineansk politikar som har vore president i Guinea-Bissau sidan 27. februar 2020. Han var også statsminister i landet frå 18. november 2016 til 16. januar 2018.

## Liv og virke
### Bakgrunn
Embaló blei fødd i Bissau, som skulle bli hovudstaden i Guinea-Bissau. Han er utdanna i internasjonal politikk ved  og har både mastergrad i politikk og doktorgrad i internasjonale forhold ved . Han snakkar portugisisk og spansk flytande, i tillegg til engelsk, fransk, arabisk og swahili. 

Embaló har også militær utdanning frå det nasjonale forsvarssenteret i Spania og fleire andre land, og han har rang av brigadegeneral.

### Statsminister 2016–2018
Embaló blei utnemnd til statsminister av president  18. november 2016 og tiltredde 13. desember 2016. Han tok denne posten i strid med sitt parti  (*Det afrikanske partiet for sjølvstende for Guinea og Kapp Verde*, PAIGC), og sentralkomitéen i partiet vedtok mistillit til Embaló med stort fleirtal.

Som statsminister kunne Embaló berre rekne med støtte frå Partido da Renovação Social (‘Partiet for sosial fornying’, PRS) som var det nest største partiet i nasjonalforsamlinga. Etter uoverensstemmelser med president José Mário Vaz blei han avsett 13. januar 2018 med verknad frå 16. januar.

### Presidentvalet i 2019
Embaló stilte som kandidat ved presidentvalet for partiet  (‘Rørsla for alternativt demokrati’, Madem G15). Han fekk 27% av røystene i fyrste valomgang og gjekk vidare til andre runde. Det offisielle valresultatet viste at Embaló vann andre valomgang med 54% av røystene mot ein annan tidlegare statsminister, , som fekk 46&nbsp;%. Sjølv om korkje høgsterett eller parlamentet hadde godkjent resultatet organiserte Embaló sjølv ei offisiell innsetjing av seg sjølv som president på eit hotell i Bissau. Fleire av politikarane i Guinea-Bissau, inkludert statsminister , skulda Embaló for å gjennomføre statskupp, men den avtroppande presidenten Mário Vaz tredde til side og tillét Embaló å overta makta.

## Kjelder

**Denne artikkelen bygger på «[[:nb:Umaro Sissoco Embaló|Umaro Sissoco Embaló]]» frå , den 9. oktober 2024.*
Musikkgruppa Bis

**Bis**  er ei skotsk indie pop-gruppe skipa i 1994 som består av Steven Clark (Sci-Fi Steven), John Clark (John Disco) og Amanda MacKinnon (Manda Rin). Namnet til gruppa, som rimar på «this», er avleidd frå «black iron skyline», ei linje frå songen «Twilight of a Champion» av The The. 

Etter å ha gitt ut mange EP-ar og tre studioalbum, *The New Transistor Heroes* (1997), *Social Dancing* (1999) og *Return To Central* (2001), braut bandet opp i 2003, men kom saman att ei stund i 2007 for å halda ei rad konserter. I 2009 blei gruppa gjenoppretta att, og gav ut albumet *data Panik etcetera* (2014). 

I 2019 gjekk bandet tilbake til dei opphavlege tre medlemmane sine og gav ut albumet *Slight Disconnects*. I 2021 gav det ut *Low Level (A Return To Central Travel Companion)*, ein CD som bestod av tidlegare uutgjeve materiale som blei spelt inn under *Return To Central*-sesjonane. I oktober 2022 kom *Systems Music For Home Defence* ut, skildra av Sci-Fi Steven som «rave»-albumet til gruppa.

## Kjelder

**Denne artikkelen bygger på «[[:en:Bis (Scottish band)|Bis (Scottish band)]]» frå ,  den 9. oktober 2024.*  

## Bakgrunnsstoff

*
Det ekvatorialguineanske riksvåpenet

**Det ekvatorialguineanske riksvåpenet** blei teke i bruk 21. august 1979. Riksvåpenet består av eit grått skjold med eit . Over skjoldet er det seks gule sekstagga stjerner som symboliserer fastlandet, og dei fem øyane som landet består av. Under skjoldet er det eit kvitt band med landets  frå 1968; *Unidad Paz Justica* «Eining, fridom, rettferd». Valordet var under regjeringstida til diktator  (1972–1979) endra. 

## Historiske riksvåpen

File:Coat of Arms of the Portuguese and Spanish Guinea.svg|Riksvåpenet til både Portugisisk Guinea og Spansk Guinea.
File:Coat of Arms of the Spanish Province of Río Muni.svg|Våpenskjoldet til den spanske kolonien Río Muni.
File:Coat of arms of Equatorial Guinea (1973-1979).svg|Riksvåpenet til Ekvatorial-Guinea under regjeringstida til diktator Francisco Nguema (1972–1979).


## Bakgrunnsstoff
* 
**Denne artikkelen bygger på «[[:nb:Ekvatorial-Guineas riksvåpen|Ekvatorial-Guineas riksvåpen]]» frå , den 9. oktober 2024.*
Det papuanske riksvåpenet

**Det papuanske riksvåpenet** blei teke i bruk 1. juli 1971. Riksvåpenet består av ei stilisert  (*Paradisaea raggiana*) over eit tradisjonelt spyd på ei **-tromme.

## Kjelder



**Denne artikkelen bygger på «[[:nb:Papua Ny-Guineas riksvåpen|Papua Ny-Guineas riksvåpen]]» frå , den 9. oktober 2024.*
Det guineanske riksvåpenet

**Det guineanske riksvåpenet** blei teke i bruk 23. desember 1993. Riksvåpenet består av eit skjold som er vertikaldelt i to fargar, raudt og grønt. Over skjoldet er ei kvit due med ein olivenkvist. Under skjoldet er eit band med teksten «Travail, justice, solidarité» («Arbeid, rettferd, solidaritet»).

## Historisk utvikling
Det fyrste riksvåpenet blei teke i bruk ved sjølvstendeserklæringa 2. oktober 1958. Skjoldet viste ein gull elefant med løfta snabel. I 1984 overtok ein ny president, Lansana Conté. Han fekk bytta riksvåpenet til eit riksvåpen som bestod av eit skjold med olivengrein, sverd og gevær. I 1993 blei sverdet og geværet fjerna.

Fil:Coat of arms of Guinea 1958-1984.svg|Riksvåpen 1958–1984
File:Coat of arms of Guinea 1984-1992.svg|Riksvåpen 1984–1993


## Bakgrunnsstoff

**Denne artikkelen bygger på «[[:nb:Guineas riksvåpen|Guineas riksvåpen]]» frå , den 9. oktober 2024.*
Bah Oury

**Amadou Bah Oury** () er ein guineansk politikar som frå 27. februar 2024 har vore statsminister i Guinea. Han blei utnemnd etter at Bernard Goumou måtte trekkje seg. Oury blei, som også Bernard Goumou, innsett av president Mamady Doumbouya som tok makta i Guinea i eit militærkupp i september 2021, der den dåverande presidenten Alpha Condé blei avsett.

## Bakgrunn
Oury er fødd i Pita i Guinea i 1958, men flykta med familien til Senegal som seksåring. Han har utdanning i matematikk frå Frankrike.

## Kjelder

**Denne artikkelen bygger på «[[:nb:Bah Oury|Bah Oury]]» frå , den 9. oktober 2024.*
NM i padling 1988

**Noregsmeisterskapen i padling 1988** gjekk føre seg ved Nyborg i Bergen helga 16. og 17. juli kva gjaldt einarkajakk, medan tevlingane i to- og firarkajakk fann stad i Fana helga 20. og 21. august.

Morten Ivarsen og Ingeborg Rasmussen vart tildelt kvar sin kongepokal.

## Karar
### K1 500 meter





### K1 1000 meter





### K1 10&nbsp;000 meter





### K2 500 m





### K2 1000 m





### K2 10&nbsp;000 m





### K4 1000 m





## Kvinner
### K1 500 meter





### K1 5&nbsp;000 meter





### K2 500 meter





### K2 5&nbsp;000 meter





## Kjelder
*Bergens Arbeiderblad 18. juli 1988
*Bergens Arbeiderblad 22. august 1988
Heidenau

**Heidenau** er ein by og ein kommune i landkrinsen Sächsische Schweiz-Osterzgebirge i Sachsen i Tyskland. Kommunen har nær 17&nbsp;000 ibuarar og dekker eit flatemål på 11,1 km². Byen ligg 121 meter over havet ved Elben, 13 kilometer søraust om sentrum av Dresden.

## Kjelder

**Denne artikkelen bygger på «[[:de:Heidenau (Sachsen)|Heidenau (Sachsen)]]» frå ,  den 10. oktober 2024.*  

## Bakgrunnsstoff

*
Dippoldiswalde

**Dippoldiswalde** er ein by og ein kommune i landkrinsen Sächsische Schweiz-Osterzgebirge i Sachsen i Tyskland. Kommunen har 14&nbsp;000 ibuarar og er 104 km² vid. Byen ligg ei 20 kilometer sør for sentrum Dresden, 375 meter over havet.

## Kjelder

**Denne artikkelen bygger på «[[:de:Dippoldiswalde|Dippoldiswalde]]» frå ,  den 10. oktober 2024.*  

## Bakgrunnsstoff

*
Altenberg

**Altenberg** er ein by og ein kommune i landkrinsen Sächsische Schweiz-Osterzgebirge i Sachsen i Tyskland. Kommunen har i kring 7&nbsp;900 ibuarar og dekker 145,9 km² vidde. Byen ligg 750 meter over havet, 32 kilometer sør for Dresden. Kommunen grensar i sør mot Tsjekkia.

Altenberg er ein kjend vintersportstad. Verdsmeisterskapen i skiskyting 1967 vart avvikla i Altenberg. Det norske stafettlaget, beståande av Jon Istad, Ragnar Tveiten, Ola Wærhaug og Olav Jordet, vann tevlinga.

## Kjelder

**Denne artikkelen bygger på «[[:de:Altenberg (Erzgebirge)|Altenberg (Erzgebirge)]]» frå ,  den 10. oktober 2024.*  

## Bakgrunnsstoff

*
Han Kang

**Han Kang** () er ein forfattar frå Sør-Korea. I 2024 vart ho tildelt Nobelprisen i litteratur «for hennar intensive poetiske prosa, som konfronterer historia sine traumer og blottlegg menneska si sårbarheit». 

Ho har skrive romanar, noveller og diktsamlingar, og fekk sitt internasjonale gjennombrot med romanen 채식주의자 (*Vegetarianeren*), som i engelsk omsetjing i 2016 vann den internasjonale Bookerprisen. Fleire av bøkene hennar er omsette til bokmål sidan 2017.

I 2019 var ho gjest ved Norsk Litteraturfestival på Lillehammer, og vart der den femte forfattaren innlemma i Fremtidsbiblioteket.

Kang er dotter av den sørkoreanske forfattaren Han Seung-won, og bror av forfattaren Han Dong-rim.

## Bøker omsett til norsk

* *Leksjoner i gresk* (roman) omsett av Jarne Byhre, Pax 2023 ISBN 978-82-530-4366-1
* *Dette er ikke farvel* omsett av Jarne Byhre, Pax 2022
* *Hvit* (biografisk roman) omsett av Jarne Byhre, Pax 2019 ISBN 978-82-530-4085-1
* *Vegetarianeren* omsett av Vivian Evelina Øverås, Pax 2018 ISBN 978-82-530-3986-2
* *Levende og døde* (roman) omsett av Vivian Evelina Øverås, Pax 2017 ISBN 978-82-530-3922-0

## Kjelder

## Bakgrunnsstoff

*
Laszlo Moholy-Nagy

**László Moholy-Nagy** () var ein ungarsk målar, formgjevar og fotograf. Frå 1923 til 1928 var han lærar ved Bauhaus. Som kunstnar blei han erklært entartet, og 8 av verka hans blei beslaglagde. Verk av Moholy-Nagy var del av den nazistiske utstillinga ''Entartete Kunst'' i München i 1937.

## Kjelder

**Denne artikkelen bygger på «[[:no:Laszlo Moholy-Nagy|Laszlo Moholy-Nagy]]» frå ,  den 10. oktober 2024.*
Kalveholmen

**Kalveholmen** er ei øy i Bremanger kommune i Vestland fylke, mellom Rugsundøyna og Bremangerlandet. Øya har vegsamband til Rugsundøyna.

Ved folketeljinga i 1900 budde det sju personar her. Fram til 1965 var øya del av Davik kommune.

## Kjelder
Marøyna

**Marøyna** er ei øy i Bremanger kommune i Vestland fylke, mellom fastlandet og Bremangerlandet. Øya er veglaus og utan fast busetnad.

Marøyna var busett frå rundt midten av 1700-talet. Ved folketeljinga i 1801 budde det fem personar her. Øya vart fråflytta på 1860-talet.

Fram til 1965 var Marøyna del av Davik kommune.

## Kjelder

* Årstein Svihus, *Bremanger bygdebok, bd. III* (Bremanger kommune, 2006)
Risøya i Kinn

**Risøya** er ei øy i Kinn kommune i Vestland fylke, nord for Bremangerlandet. Det går rutebåt frå Risøya til Måløy.

Fram til 1964 var Risøya del av Davik kommune, og frå 1964 til 2020 del av Vågsøy kommune.

**Folketalsutvikling:**

## Kjelder
Bernard Goumou

**Bernard Goumou** () er ein guineansk politikar som var statsminister i Guinea frå 17. juli 2022 til 19. februar 2024. Han er partipolitisk uavhengig og blei utnemnd av dei militære som tok makta i landet i eit statskupp 5. september 2021. Den dåverande presidenten Alpha Condé blei avsett og fengsla under kuppet, og leiaren for dei militære spesialstyrkane, oberstløytnant Mamady Doumbouya, utnemnde seg sjølv til president. Kuppet blei fordømt av ei rekkje land.

## Bakgrunn
Før han gjekk inn i politikken var Goumou administrerande direktør i Lanala Assurance frå 2017.

## Politisk karriere
Etter statskuppet i Guinea 5. september 2021 blei Goumou utnemnd til handels- og industriminister i regjeringa til den fungerande statsministeren  frå 27. oktober 2021. Den 17. juli 2022 blei han utnemnd til fungerande statsminister av president Mamady Doumbouya etter at dei militære hadde erklært Béavogui ueigna til embetet på grunn av helsemessige årsaker. Béavogui hadde då vore fråverande ein månad medan han fekk medisinsk behandling i Italia. Den 21. august blei Goumou utnemnd til statsminister. Utnemninga blei kunngjord på den nasjonale fjernsynskanalen.

Goumou gjekk av som statsminister 19. februar 2024 då regjeringa hans blei oppløyst. Han blei etterfølgd av Bah Oury.

## Kjelder

**Denne artikkelen bygger på «[[:nb:Bernard Goumou|Bernard Goumou]]» frå , den 9. oktober 2024.*
Mohamed Béavogui

**Mohamed Béavogui** () er ein guineansk diplomat og politikar som var fungarende statsminister i Guinea frå 6. oktober 2021 til 17. juli 2022.

## Bakgrunn
Béavogui har studert ved Gamal Abdel Nasser-universitetet i Conakry, ved  i det dåverande Sovjetunionen og ved Harvard University i USA.

## Karriere
Frå 1982 til 1986 arbeidde Béavogui i Nigeria før han blei tilsett som konsulent i SNs organisasjon for ernæring og landbruk (FAO). I 2001 blei han utnemnd til regiondirektør for Vest- og Sentral-Afrika i  (IFAD), ein jobb han hadde til 2011. I oktober 2011 blei han avdelingsdirektør og seniorrådgjevar for IFAD-presidenten. I 2015 blei han direktør i African Capacity Building Foundation.

### Statskuppet i 2021
Den 5. september 2021 blei den valde presidenten i Guinea, Alpha Condé, styrta ved eit statskupp støtta av dei militære og president Condé blei arrestert. Leiar for spesialstyrkane i Conakry, oberst Mamady Doumbouya, blei 1. oktober 2021 teken i eid som ny president, og han utnemnde 6. oktober Mohamed Béavogui til fungarende statsminister. Ei rekkje land har tatt avstand frå, eller fordømt, kuppet og har kravd at Alpha Condé skal bli sett fri.

Béavogui blei avsett 17. juli 2022 etter å ha blitt erklært ueigna på grunn av sin helsesituasjon. Han blei erstatta av Bernard Goumou.

## Kjelder

**Denne artikkelen bygger på «[[:nb:Mohamed Béavogui|Mohamed Béavogui]]» frå , den 9. oktober 2024.*